CELEX: 62007TN0428
Language: mt
Date: 2007-11-22 00:00:00
Title: Kawża T-428/07: Rikors ippreżentat fit- 22 ta' Novembru 2007 — Centre d'Étude u de Valorisation des Algues vs Il-Kummissjoni

26.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 22/48
            
         Rikors ippreżentat fit-22 ta' Novembru 2007 — Centre d'Étude u de Valorisation des Algues vs Il-Kummissjoni
   (Kawża T-428/07)
   (2008/C 22/90)
   Lingwa tal-kawża: Il-Franċiż
   Partijiet
   
      Rikorrent: Centre d'Étude et de Valorisation des Algues SA (CEVA) (Pleubian, Franza) (rappreżentant: J.-M. Peyrical, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               prinċipalment, tikkonstata l-irregolarità proċedurali u l-ksur tal-prinċipju tal-kontradittorju u konsegwentament, tannulla n-nota ta' debitu Nru 3240908670 tal-Kummissjoni ta' l-20 ta' Settembru 2007 u tordna lill-Kummissjoni tirrifondi lura n-nota ta' debitu in kwistjoni lil CEVA;
            
         
               —
            
            
               sussidjarjament, tikkonstata li l-iżbalji fir-rapport ta' verifika mhumiex serji biżżejjed biex ikun jista' jiġi applikat l-Artikolu 3.5 ta' l-Anness II tal-kuntratt, tannulla n-nota ta' debitu Nru 3240908670 tal-Kummissjoni ta' l-20 ta' Settembru 2007 f'dak li jirrigwarda t-talba għar-rimbors sħiħ ta' l-ammonti mħallsa lil CEVA fil-kuntest tal-kuntratt SEAHEALTH u tordna lill-Kummissjoni tiġi ordnata tipproċedi għar-rimbors tan-nota ta' debitu in kwistjoni lil CEVA;
            
         
               —
            
            
               b'mod aktar sussidjarju, tappunta espert magħżul mill-Qorti tal-Prim'Istanza li bl-inkarigu li jerġa' jeżamina l-metodu tal-kalkolu ta' CEVA dwar il-ħin iddedikat għall-proġetti; li jqabbel dan il-metodu mal-kuntratt SEAHEALTH u ma' l-ispejjeż effettivament ippreżentati fid-dikjarazzjonijiet ta' l-ispejjeż; li jiddetermina, bħala perċentwali, id-diskrepanza bejn l-ammont ta' l-iżbalji tar-reġistrazzjoni tal-ħin tax-xogħol kif ippreżentati lill-Kummissjoni u l-ammont tar-reġistrazzjoni ta' dawn il-ħinijiet tax-xogħol skond il-metodu ta' kalkolu li issa huwa applikat minn CEVA; li jevalwa l-ħin dirett tax-xogħol meħtieġ biex jitwettqu l-impenji li ħadet CEVA fil-kuntest tal-kuntratt SEAHEALTH; li jiddikjara jekk dan il-ħin tax-xogħol effettiv, biex jitwettqu dawn l-impenji, setax kien inqas mis-7,092.88 siegħa li ddikjara CEVA.
            
         Motivi u argumenti prinċipali
   B'dan ir-rikors, ir-rikorrent jitlob l-annullament tan-nota ta' debitu li permezz tagħha l-Kummissjoni talbet ir-rimbors sħiħ tal-ħlasijiet mogħtija minn qabel lir-rikorrent fil-kuntest tal-kuntratt SEAHEALTH Nru QLK1-CT-2002-02433, fir-rigward tal-proġett “Ikel, nutrizzjoni u saħħa”, li jifforma parti mill-azzjoni prinċipali “Kwalità tal-ħajja u ġestjoni tar-riżorsi ħajjin” (1).
   In sostenn tat-talba tiegħu, ir-rikorrent jinvoka motiv ibbażat fuq il-ksur tad-drittijiet tad-difiża, peress li l-Kummissjoni, bi ksur tal-prinċipju tal-kontradittorju, ibbażat it-talba għar-rimbors fuq l-iskedi tal-ħin u l-konklużjonijiet ta' OLAF, li r-rikorrent ma kien jaf xejn dwarhom.
   Sussidjarjament, ir-rikorrent ikkontesta l-applikazzjoni mill-Kummissjoni ta' l-Artikolu 3.5 ta' l-Anness II u l-konstatazzjoni magħmula mill-Kummissjoni li l-fatti tal-kawża kienu serji biżżejjed biex jiġi applikat il-kunċett ta' irregolarità finanzjarja serja li tiġġustifika rimbors sħiħ tal-ħlasijiet mogħtija minn qabel.
   
      (1)  Ħames Programm ta' Qafas tal-Komunità Ewropea għal azzjonijiet Komunitarji ta' riċerka, żvilupp teknoloġiku u attivitajiet ta' dimostrazzjoni 1998-2002.